
పాట్నా : భారతీయ జనతా పార్టీ ఉత్తర ప్రదేశ్, ఉత్తరాఖండ్ శాసనసభ ఎన్నికల్లో ఘన విజయం సాధించడంపై బిహార్ సీఎం నితీశ్ కుమార్ స్పందించారు. ఆ పార్టీ వెనుకబడిన వర్గాల మద్దతు పొందిందని తెలిపారు. బీజేపీయేతర పార్టీలు ఆ వర్గాలను ఏకీకృతం చేసే ప్రయత్నం చేయలేదన్నారు. ఐదు రాష్ట్రాల శాసనసభల ఎన్నికల్లో గెలిచినవారందరికీ ఆయన సామాజిక మాధ్యమాల ద్వారా శుభాకాంక్షలు తెలిపారు.పెద్ద నోట్ల రద్దుపై ప్రతిపక్షాలు అంత తీవ్రంగా రభస చేయకుండా ఉండవలసిందని నితీశ్ కుమార్ పేర్కొన్నారు. ధనవంతులను బాధించిన కార్యక్రమంగా రూ.500, రూ.1,000 నోట్ల రద్దు నిర్ణయాన్ని పేదలు భావిస్తున్నారన్నారు.బిహార్ తరహాలో కాంగ్రెస్, సమాజ్వాదీ పార్టీ, బహుజన్ సమాజ్ పార్టీ ఉత్తర ప్రదేశ్లో మహాకూటమిని ఏర్పాటు చేసుకోలేకపోవడం కూడా ఆ పార్టీల ఓటమికి కారణమని అభిప్రాయపడ్డారు.

patna : bhaarateeya janata party uttara pradesh, uttarakhand saasanasabha ennikallo ghana vijayam saadhinchadampai bihar cm niteesh kumar spandinchaaru. aa party venukabadina vargala maddatu pondindani telipaaru. beejeepeeyetara paarteelu aa vargaalanu ekikrutam chese prayatnam cheyaledannaru. aidu rashtrala saasanasabhala ennikallo gelichinavaarandariki aayana saamaajika maadhyamaala dwara subhaakaankshalu telipaaru.pedda notla raddupai pratipakshaalu anta teevramgaa rabhasa cheyakunda undavalasindani niteesh kumar perkonnaru. dhanavantulanu baadhinchina kaaryakramamgaa roo.500, roo.1,000 notla raddu nirnayaanni pedalu bhaavistunnaarannaaru.bihar tarahaalo congress, samajwadi party, bahujan samaj party uttara pradeshlo mahakutamini erpaatu chesukolekapovadam kuudaa aa paarteela otamiki kaaranamani abhipraayapaddaaru.